**ZAPISNIK**

**6. seje Strateškega sveta za preprečevanje sovražnega govora**

Petek, 9. 6. 2023

Sejo Strateškega sveta za preprečevanje sovražnega govora, ki se je pričela ob 13.30 uri in je izjemoma v celoti potekala preko AVK, je vodila predsednica strateškega sveta, Nika Kovač.

**Dnevni red:**

* Potrditev dnevnega reda
* Predstavitev gradiv s strani odgovornih oseb strateškega sveta in razprava
* Izbor ključnih predlogov
* Razno

**AD/1**

Člani sveta so potrdili dnevni red seje.

**AD/2**

Boštjan Vernik Šetinc je v predstavitvi izpostavil delo Zagovornika načela enakosti.

**AD/3**

Dr. Simona Drenik Bavdek iz Centra za človekove pravice, ki deluej znotraj organa Varuha človekovih pravic, je spregovorila raziskavah ter delu na področju preprečevanja sovražnega govora znotraj dela, ki ga opravlja Center.

**AD/4**

Primere dobrih praks iz tujine je predstavil vabljeni predavatelj g. Bjorn Ihler, soustanovitelj inštituta Khalifa Ihler in Glitterpill, ki se ukvarjata z regulacijo spletnih in javnih platform širjenja sovražnega govora.

**AD/5**

Strateški svet je v sodelovanju z vabljenimi predstavniki pripravil predloge priporočil neodvisnih državnih instituciji, ki s svojim delom pomembno sooblikujejo strpnejšo družbo.

1. Priporočila vključujejo participativno in vključujočo skupnost, ki se zaveda nevarnosti širjenja sovražnega govora in s svojimi delom preprečevanja nagovarja celotno družbo, brez izključevanj in obremenjevanja določenih skupin. Skupnost je naravnana k iskanju rešitev in ne krivcev, trud preprečevanja pa mora biti vključujoč.
2. Na akcijske načrte in aktivnosti preprečevanja sovražnega govora ne smemo razumeti skozi koncepte svobode govora. Pogosto so aktivnosti preprečevanja povezane z razumevanjem svobode govora in s tem, da je treba vzpostaviti regulative, kar v družbi ustvarja nasprotovanja.
3. Akcijski načrti so uspešni toliko, kolikor je dobro njihovo izvajanje in monitoring. Pomemben del je sledenje aktivnostim in implementaciji, o kateri se po zaključkih aktivnosti premalo poroča. Zato aktivnosti potrebujejo izvedbene načrte, ki imajo zagotovljene proračune, usposabljanja in podporo med izvajalskimi organi. Vsak načrt mora vključevati meritve uspeha in možne prilagoditve. Aktivnosti morajo biti zasnovane medsektorsko, v sodelovanju zasebnega in javnega, izobraževanja in civilne družbe, ki sodeluje pri izvajanju aktivnosti. Sovražni govor vpliva na vso družbo in vsi se moramo angažirati pri njegovem preprečevanju.
4. Pomembno je ustrezno nasloviti sovražni govor in jasno vzpostaviti ničelno toleranco vseh, ki sodelujejo v javnih razpravah, še posebej politikov, ki naj se v svojih izjavah in besedilih izogibajo spodbujanju neenakopravnosti, sovraštva ali nestrpnosti na podlagi katere koli osebne okoliščine.
5. Po mnenju Varuha človekovih pravic mora leta 2020 sprejet Etičnega kodeksa poslank in poslancev polno zaživeti in biti redno monitoriran.
6. Ministrstvu za vzgojo in izobraževanje Varuh človekovih pravic priporoča, naj pri prenovi učnih načrtov od vrtca do osnovne šole upošteva tudi priporočila Prve faze Svetovnega programa o izobraževanju za človekove pravice glede pospeševanja izobraževanja o človekovih pravicah in strpnosti, vključno glede pregleda novih in obstoječih učbenikov, ter da v komisijo strokovnjakov, ki bo zastavila reformo, po posvetovanju z Varuhom vključijo tudi strokovnjake za področje človekovih pravic. Izobraževanju in usposabljanju o človekovih pravicahpa bi moralo biti namenjene več pozornosti na različnih ravneh.

**Sklepi Strateškega sveta za preprečevanje sovražnega govora:**

**SKLEP ŠT. 1:**

Člani Strateškega sveta so soglasno potrdili predlagana priporočila v okviru sklopa inštitucije.

Seja se je zaključila ob 15.30 uri.

Zapisala: dr. Kaja Širok

Nika Kovač

Predsednica Strateškega sveta za preprečevanje sovražnega govora